Ιβάν Πεδρόσο

Ο Ιβάν Πεδρόσο (ισπανικά: Iván Lázaro Pedroso Soler, γεννήθηκε 17 Δεκεμβρίου 1972) είναι πρώην αθλητής του άλματος εις μήκος από την Κούβα. Ήταν χρυσός Ολυμπιονίκης το 2000 στους Αγώνες του Σίδνεϊ, ενώ υπήρξε πέντε φορές πρωταθλητής κόσμου στον ανοικτό στίβο και τέσσερις στον κλειστό.

Βιογραφία
Ο Ιβάν Πεδρόσο γεννήθηκε στις 17 Δεκεμβρίου 1972 στην Αβάνα.

Από το 1993 μέχρι το 2001 κυριάρχησε στο άλμα εις μήκος στα παγκόσμια πρωταθλήματα ανοικτού και κλειστού στίβου. Το 1993 κέρδισε το χρυσό μετάλλιο στο Παγκόσμιο Πρωτάθλημα Ανοικτού Στίβου, στο Τορόντο με άλμα στα 8,23 μ. Δύο χρόνια αργότερα ήταν και πάλι πρώτος στον ανοικτό στίβο, στο παγκόσμιο πρωτάθλημα που διεξήχθη στο Γκέτεμποργκ, με 8,70 μέτραhttp://www.sporting-heroes.net/athletics/cuba/ivan-pedroso-691/world-long-jump-champion-in-1995-result_a09475/ αλλά κέρδισε το χρυσό μετάλλιο και στο Παγκόσμιο Πρωτάθλημα Κλειστού Στίβου, στη Βαρκελώνη με 8,51 μ.http://www.iaaf.org/news/news/pedroso-officially-retires

Ακολούθησαν τα χρυσά μετάλλια στο Παρίσι και στην Αθήνα στον Κλειστό και στον Ανοικτό Στίβο αντίστοιχα το 1997. Στη γαλλική πρωτεύουσα έκανε άλμα 8,51 μ. ενώ στην Ελλάδα 8,42 μ. Το 1999 κέρδισε και πάλι το χρυσό μετάλλιο τόσο στον Κλειστό όσο και στον Ανοικτό Στίβο, στα Παγκόσμια Πρωταθλήματα, που αυτή τη φορά διεξήχθησαν στο Μαεμπάσι, στην Ιαπωνία και στη Σεβίλλη αντίστοιχα. Στην Ιαπωνία πήδησε 8,62 μ. ενώ στη Σεβίλλη 8,56 μ.

Τέλος, το 2001 ήταν πρώτος στο Παγκόσμιο Πρωτάθλημα Κλειστού Στίβου στην Λισαβώνα, με 8,43 μ. και στο Παγκόσμιο Πρωτάθλημα Ανοικτού Στίβου στο Έντμοντον, στον Καναδά, 8,55 μ.

Με ένα άλμα στα 8,55 μ. ο Πεδρόσο κέρδισε το 2000 και το μοναδικό ολυμπιακό του μετάλλιο (που ήταν χρυσό), στο Σίδνεϊ.

Επίσης ήταν πρώτος τρεις φορές σε παναμερικανικούς αγώνες: το 1995, το 1999 και το 2003.

Το καλύτερο άλμα του Ιβάν Πεδρόσο στον κλειστό στίβο ήταν 8,62 μ. και το έκανε στο Μαεμπάσι το 1999 ενώ στον ανοιχτό στίβο, επίσημα, ήταν 8,71 μ. και το έκανε στη Σαλαμάνκα το 1995.http://www.iaaf.org/athletes/cuba/ivan-pedroso-4205 Την ίδια αυτή χρονιά όμως στο Sestriere, στην Ιταλία, πήδηξε 8,96 μ. που θα αποτελούσε νέο παγκόσμιο ρεκόρ. Ομως, το αποτέλεσμα αυτό δε διαβιβάστηκε για επικύρωση στην IAAF από την Ιταλική Ομοσπονδία Στίβου, που υποστήριξε ότι επειδή κάποιος στάθηκε μπροστά στο ανεμόμετρο, δεν μπόρεσαν να μετρήσουν αν και πόσο θετικός ήταν ο άνεμος κατά τη διάρκεια του άλματος.http://www.nytimes.com/1995/08/04/sports/04iht-track.t_1.html

Παραπομπές

Κατηγορία:Κουβανοί αθλητές
Κατηγορία:Κουβανοί Ολυμπιονίκες
Κατηγορία:Άλτες του μήκους
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου
Κατηγορία:Κάτοχοι μεταλλίων του Παγκοσμίου Πρωταθλήματος Κλειστού Στίβου
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1992
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Θερινούς Ολυμπιακούς Αγώνες 2004